નભમંડળમાં સૌથી સુંદર ગ્રહ શનિ એ કર્મ પ્રધાન અને કર્મનું નિશ્રિતપણે ફળ આપનારો ગ્રહ છે. જો કર્મ સારા તો ફળ સારું. અને જો કર્મ ખરાબ તો ફળ ખરાબ. આમ છતાં આ ગ્રહ જ્યારે વક્રી હોય ત્યારે ભારે મુશ્કેલ સ્થિતિ સર્જે છે. જે લોકોને પનોતી હોય તેને પણ આ ગ્રહ ધોળે દિવસે તારા દેખાડી દે છે. શનિ એક એવો ગ્રહ છે કે તેની પકડમાંથી છૂટી શકાતું નથી. આ શનિ 8 એપ્રિલ 2018ના રોજ ધન રાશિમાં વક્રી થયો હતો. તે આજે 6ઠ્ઠી સપ્ટેમ્બરે સાંજે માર્ગી થઈ રહ્યો છે. સામાન્ય રીતે ક્રુર ગણાતો આ ગ્રહ હવે માર્ગી થતાં આ રાશિના તમામ રાશિના લોકોને નિશ્રિત પણે થોડી શાંતિ મળશે. જો કે શનિનું વક્રીમાંથી માર્ગી થવું એ નિક્ષતિ પણે ખરાબ ફળમાં ઘટાડો કરનારું નિવડશે. નિશ્રિત રીતે આ રાશિઓ માટે સારો સમય શરૂ થશે. આ ઉપરાંત જે કોઈ કે જેને 8મી એપ્રિલથી પારાવાર મુશ્કેલીઓ શરૂ થઈ હોય તો તેને પણ આ શનિ માર્ગી થતાં રાહતનો શ્વાસ લેવા મળશે. ઘીના ઠામમાં ઘી પડશે. નકારાત્મક પરિણામને બદલે શુભ ફળની પ્રાપ્તિ થશે.